RSG Landbou: 16 Sept 2020 - aan jou gebring deur Bona Bona – AgriOrbit
Home Podcasts RSG Landbou RSG Landbou: 16 Sept 2020 – aan jou gebring deur Bona Bona
In Woensdag se aflewering maak RSG Landbou weer 'n draai by Bona Bona. Bona Bona Game Breeders het tydens die inperking hul fasiliteite verbeter en MJ Ernst gesels meer hieroor. Luister nou na dié onderhoud.
Die Forum vir Aartappel- en Groenteverwerkers het die regering gevra om die invoer van bevrore aartappelskyfies tydelik te verbied. Dr André Jooste van Aartappels SA verduidelik vir RSG Landbou-luisteraars wat die redes hiervoor is. Luister nou na dié onderhoud.
Daar word vanjaar 'n kleiner makadamianeute-oes verwag. Lizel Pretorius van SAMAC, oftewel Makadamias Suid-Afrika, verduidelik aan RSG Landbou-luisteraars waarom dit so is. Luister nou na dié onderhoud.
Die wolmark het onlangs positief gesluit met 'n 1,1% toename in randterme teenoor die vorige wolveiling en 'n algehele verkoopspersentasie van 93,27%. 'n Totaal van 6 881 bale is aangebied, waarvan 28% van die wol volgens die verantwoordelike wolstandaard gesertifiseer was. Soos oudergewoonte bring RSG Landbou die volledige wolkmarkverslag. Luister nou hierna.
Die jongste bruto binnelandse produk (BBP)-syfers wat deur Statistieke Suid-Afrika (Stats SA) vrygestel is, dui op 'n afname van 51% in die tweede kwartaal van 2020. Hierdie vierde agtereenvolgende afname sedert die tweede kwartaal van 2019, het die Suid-Afrikaanse ekonomie in 'n resessie gedompel. Maar ten spyte hiervan het BBP-syfers beklemtoon dat die landbousektor die ruggraat van die ekonomie is. Dr Ivan Meyer, die Wes-Kaapse minister van landbou, deel sy insigte. Luister nou na dié onderhoud.